شەفەق نیوز/ ئاڵان حەمە سەعید وەزیر پەروەردە،
ئمڕوو شەممە، راگەیان  دەرفەت کارکردن ئەرا
٣٢٩٩ دەرچگ لە خاوەن بڕوانامەیل (دکتۆڕاه، ماجستێر، بەکلۆریۆس، دبلۆم) و ئەو بڕوانامەگان
لە کەرت خوەنەواری تایبەت.
حەمە سەعید لە بەیاننامەیگ ئمڕوو وت: وەگورەی
رینمای مەسرور بارزانی سەرۆک حکومەت هەرێم کوردستان، ولەچوارچیوەی بەڕنامەی حکومەتی
ئەرا نۆوم حکوەمەت هەرێم، و وەزارەت پەروەردە لە ١٨-٨-٢٠١٩ ، وەفەرمان وەزارەتی
ژمارە ٣٨٢ بڕیار رێکخستن دەوام ماموستای و فەرمانبەرەیل دریا لە ساوەیل مناڵەگان،
و مەکتەب وپەیمانگە تایبتەگان سەروە وەزارەت پەروەردە، وەشیوەیگ چەودیری لە بەرژەوەنی
گشتی بکەێد، و هووکاربوود لە زیایکردن دەرفەت کار ئەرا دەرچگەی کۆلێژ و پەیمانگەگان.
وتیش: ئەراوە و بیجگە ئەوە ک دەوام لە
چین خوەنەواری وسیاگە، توێنستیمن دەرفەت کار ئەرا ٣٢٩٩ کەس دابین بکەیمن لە خاوەن
بڕوانامەیل (دکتۆڕاه، ماجستێر، بەکلۆریۆس، دبلۆم) و ئەو بڕوانامەگان لە کەرت خوەنەواری
تایبەت.
لەلای خوەییش، وەڕێوبەرایەتی گشتی ئەرا
راسەوکردن لە وەزارەت پەروەردە، وە کتاویگ فەرمی وەژمارە ٣١٩٨ لە ٢٧ ئی مانگە ک
ناونشانی ئەرا وەڕێوبەریەتیەگان پەروەردەی گشتی لە پارێزگاگان کریاگە، یەکەم رووژ
لە مانگ ئەیلول دیاریکرد ئەرا دەسکردن وەدەوام فەرمی ئەرا ماموستاگان لە مەکتەبەگان
ئەرا ساڵ خوەنستن ٢٠٢٠-٢٠٢١ .
و ئەوەسا ماموستاگان لەو رووژ دیاریکریاگە
دەسکەنە دەوامیان وە چەودیریکردن تاقیکرندەوگان دەور دوویەم ئەرا پولە کۆتاییەگان
لە قۆناغ ئامادەیی.
